Lasithi

Lasithi () je najvýchodnejšia krajská jednotka na gréckom ostrove Kréta východne od Iraklia. Hlavným mestom je Ajos Nikolaos, ďalšie veľké mestá sú Ierapetra, Sitia a Neapoli. Na tejto časti Kréty sa vypínajú pohoria  Dikti na západe a Thrypti na východe. Severné pobrežie obmýva Krétske more a na juhu je Líbyjské more.

Východne od dedinky Elunda leží ostrov Spinalonga, ktorý bol významnou benátskou pevnosťou a neskôr kolóniou malomocných. Pod pohorím Dikti leží náhorná plošina Oropedio Lasithiu známa svojimi  veternými mlynmi. Pláž Vai je veľmi populárna pre svoj datľový háj.

Atraktívne pláže a mierne podnebie počas celého roka priťahujú do Lasithi veľa turistov. Masovému turizmu slúžia lokality ako Vai, Ajos Nikolaos a ostrov Chrysi. Nekonvenčnú turistiku zažijete v dedinkách na južnom pobreží ako je Myrtos, Makry Jalos, Xerokambos a Kutsuras.

V Lasithi je veľké množstvo antických pamiatok. Vasiliki, Furnu Korifi, Pyrgos, Kato Zakros a Gurnia sú ruiny z minojského obdobia, na druhej strane Lato a Itanos boli dórske mestá.

Dejiny
Lasithi má minimálne trojtisícročné dejiny.Livingston Vance Watrous, Lasithi, a History of Settlement on a Highland Plain in Crete, 1982, 89 pages  Región mal v minulosti významné antické osídlenie vrátane obdobia  dórskeho osídlenia v Olous a Lato.C.Michael Hogan, Lato Fieldnotes, The Modern Antiquarian, Jan 10, 2008

Administratívne delenie
Krajská jednotka Lasithi sa delí na štyri obce. Sú to (číslo pozri na mape v infoboxe):
 1 – Ajos Nikolaos
 2 – Ierapetra
 3 – Oropedio Lasithiu
 4 – Sitia

Vznik krajskej jednotky
V roku 2011 bola na základe reformz Kallikratovej vlády z bývalého okresu (nomos) Lasithi vytvorená krajská jednotka Lasithi, pričom Kréta má stále autonómne postavenie, ktorý pretrváva od roku 1913 keď sa ostrov pripojil ku Grécku. Okres mal rovnaké územie ako súčasná krajská jednotka s výnimkou oblasti Viannos. Tá pôvodne patrila k Lasithi, ale v roku 1932 bola pripojená k okresu Iraklio. Reformou boli reorganizované aj obce podľa nižšie uvedenej tabuľky.

 Nová obec  Stará obec  Sídlo Ajos Nikolaos  Ajos Nikolaos  Ajos Nikolaos Vrachasi  Neapoli Ierapetra Ierapetra Ierapetra Makry Jalos Oropedio Lasithiu  Oropedio Lasithiu TzermiadoSitia Sitia Sitia Itanos  Lefki 

Provincie
Pred rokom 2006 sa okres (nomos) Lasithi delil na tieto 4 provincie (iný preklad:eparchie; gr. j.č.: eparchia): 
Mirambelos
Lasithi
Ierapetra
Sitia

Doprava
Diaľnica A90/E65, SZ, Cen., V, SV

Pozri aj
rieka Ieropotamos

Referencie

 Iné projekty 

 Zdroj 


Kategória:Krajské jednotky v Grécku
Kategória:Kréta